Poštovani izaslanici, delegati, poštovani gosti, predstavnici srtedstava javnog priopčavanja, sve nazočne srdačno pozdravljam i otvaram 42. sjednicu Doma naroda Parlamentarne skupštine Bosne i Hercegovine. Na sjednici je nazočno 14 izaslanika. Od toga četiri iz reda bošnjačkog naroda, 5 iz reda hrvatskog naroda i 5 iz reda srpskog naroda. Gospodin Hasan Čengić je odsutan zbog nekih drugih obveza. Za 42. sjednicu predlažem sljedeći izmjenjeni 1. Odgovori na izaslanička pitanja i izaslanička pitanja, 2. Usvajanje zapisnika 40. i 41. sjednice Doma naroda, 3. Očitovanje Doma naroda o zahtjevu Vijeća ministara za razmatranje Prijedloga zakona o izmjenama i dopunama Zakona o porezu na dodanu vrijednost po žurnom postupku, sukladno članku 100. Poslovnika Doma naroda, 4. Očitovanje Doma naroda o zahtjevu Vijeća ministara za razmatranje Prijedloga zakona o izmjenama i dopunama Zakona o Državnoj agenciji za istrage i zaštitu po žurnom postupku, sukladno članku 100. Poslovnika Doma naroda, 5. Prijedlog zakona o izmjenama i dopunama Zakona o državnoj službi u institucijama BiH (prvo čitanje), 6. Prijedlog zakona o konkurenciji (prvo čitanje), 7. Prijedlog zakona o zaduživanju, dugu i jamstvima BiH (prvo čitanje), 8. Izvješće o poslovanju Ureda za reviziju finansijskog poslovanja institucija BiH za 2004.godinu, 9. Izvješće o radu Izbornog povjerenstva BiH za 2004. godinu, 2 10. Razmatranje a) Godišnjeg Izvješća Centralne banke BiH za 2004.godinu, b) Finansijskog Izvješćea Centralne banke BiH za 2004.godinu, 11. Informacija o radu Tužiteljstva BiH, unapređenju materijalne i organizacione osposobljenosti Tužiteljstva BiH u 2004. godini i stanju kriminaliteta u Bosni i Hercegovini u 2004. godini, 12. Razmatranje a) Informacija o svim aktualnim i budućim misijama pripadnika Oružanih snaga BiH, sa Izvješćem Zajedničke komisije za obrambenu i sigurnosnu politiku, b) Informacija o sudjelovanju policijskih službenika u mirovnim misijama, sa Izvješćem Zajedničke komisije za odrambenu i sigurnosnu politiku, 13. Davanje suglasnosti za ratificiranje Sporazuma između Vijeća ministara BiH i Vlade Republike Bugarske o ukidanju viza za nosioce diplomatskih i službenih putovnica, 14. Davanje suglasnosti za ratificiranje Sporazuma između Bosne i Hercegovine i Republike Slovenije o uzajamnoj pomoći po pitanjima carina, 15. Davanje suglasnosti za ratificiranje Sporazuma o unapređenju i zaštiti investicija između Bosne i Hercegovine i Kraljevine Danske, 16. Davanje suglasnosti za ratificiranje Šestog amandmana na Ugovor o financijskoj pomoći između Bosne i Hercegovine i Sjedinjenih Američkih Država – za općinsku infrastrukturu i usluge, 17. Davanje suglasnosti za ratificiranje Sporazuma između Bosne i Hercegovine i Republike Hrvatske o pograničnom prometu i suradnji, 18. Davanje suglasnosti za ratificiranje Sporazuma između Vijeća ministara Bosne i Hercegovine i Vlade Republike Hrvatske o uzajamnom ukidanju viza. Javlja li se tko za riječ? Gospodin Hilmo Neimarlija želi govoriti. Gospodine Neimarlija izvolite.
Predsjedavajući Doma, kolege delegati, predstavnici iz Vijeća ministara, medija, gosti, u skladu sa članom 114. Poslovnika Doma naroda Parlamentarne skupštine Bosne i Hercegovine, Klub delegata iz reda bošnjačkog naroda predlaže da se na dnevni red uvrsti usvajanje rezolucije u sljedećem tekstu - Rezolucije protiv amnestiranja četničkog pokreta Draže Mihajlovića od zločina počinjenih tokom II svjetskog rata Prema nezavisnim procjenama žrtava II svjetskog rata na prostoru bivše Jugoslavije, koje su sačinili srpski naučnik Bogoljub Kočović i hrvatski naučnik Vladimir Žerjavić u bošnjačkom narodu je stradalo između 8 i 9 % ukupne populacije. Kao i u drugim narodima to su uglavnom bile civilne žrtve. Najveći dio ubijenih Bošnjaka bili su žrtve zločina pripadnika četničkog pokreta Draže Mihajlovića. Četnički 3 genocid nad Bošnjacima izvršen je u tri vala kada je ubijeno više desetina hiljada muškaraca, žena i djece u Istočnoj Bosni, Istočnoj Hercegovini i Sandžaku. U posljednje vrijeme u Republici Srbiji poduzimaju se različiti akti sa ciljem formalnog i političkog amnestiranja pripadnika četničkog pokreta Draže Mihajlovića od zločina koje su počinili nad Bošnjacima, Hrvatima i pripadnicima drugih naroda. U tome sudjeluju i predstavnici državne vlasti Srbije i Crne Gore. Šta više pripadnike četničkog pokreta, koji su bili saradnici njemačkih italijanskih fašističkih okupatora Jugoslavije, nastoji se predstaviti kao antifašiste i borce protiv zločinaca. Tome je, nažalost, doprinijelo i naknadno uručivanje američkog odlikovanja Draži Mihajlovića za pomoć američkim pilotima. Načela istine, pravde i humanosti nedvosmisleno govore o tome da je zločin svako prikrivanje, prešućivanje i poricanje zločina, a pogotovo njegovo drukčije predstavljanje. Zato ovom rezolucijom izražavamo protest protiv ovakvih pojava i osuđujemo nastojanja da se zločini prikriju, a zločinci amnestiraju. Pozivajući vas na uključivanje ovog prijedloga rezolucije u dnevni red, delegate u Domu naroda pozivam da prihvate predloženi tekst rezolucije. Hvala vam.
Zahvaljujem gospodinu Neimarliji. Da li se, evo imam informaciju da će tekst rezolucije biti podijeljen uskoro na klupe. Ima li još neko potrebu o dnevom redu? Ne vidim da ima prijavljenih. Ja ću vas onda upoznati da se. Gospodin Šiljegović želi govoriti. Izvolite gospodine Šiljegoviću.
Hvala gospodine predsjedavajući, kolege delegati, dame i gospodo sobzirom na još jednu izmjenu dnevnog reda u ime Kluba delegata iz reda srpskog naroda tražim 10 minuta pauzu da održimo kratku sjednicu Kluba vezano za dodatnu izmjenu izmjenjenog dnevnog reda.
Dobro. Prije nego što ovo riješimo gospodin Genjac želi.
Prije pauze mislim da bi dobro bilo da Kolegij odgovori i upozna i javnost i delegate da li postoji mogućnost da se Zakon o javnom RTV sistemu i servisu na današnjoj sjednici dnevnog reda, budući da poznati su svi rokovi oko 19. maja i boravka 4 delegacije Evropske komisije u smislu ocjene podobnosti za Studiju izvodljivosti Bosne i Hercegovine u pogledu pridruživanja, odnosno stabilnosti i pridruživanja. Da li postoji mogućnost da se na današnji dnevni red uvrste ta dva zakona?
Dobro. Ima li još neko za raspravu o dnevnom redu prije nego znači ovo što je već zatraženo, to će biti na zahtjev gospodina Šiljegovića stanka od 10 minuta. Ko još želi govoriti prije toga da se možemo o novim pitanjima razgovarati tokom ove stanke. Ne želi niko. Znači utvrđujemo 10, jel tako Šiljegoviću. Dobro. Očekujemo rezoluciju i 10 minuta stanke. Nastavljamo za, nadam se u točno u podne i možda koji minut. [[PAUZA]] Ovih naših 10 puta 2 otprilike ili 2,5 je isteklo minuta. U međuvremenu dobili smo, čini mi se i opet prije 10 minuta, što je bio zahtjev, Prijedlog rezolucije gospodina Neimarlije. Dakle imamo uvjete za nastavak rada. Rasprava je otvorena o dnevnom redu. Ko želi govoriti? Hoće li gospodin Šiljegović, ima li potrebe? Gospodine Šiljegoviću izvolite.
Dobro. Hvala predsjedavajući. Podnosilac rezolucije se poziva na događaje u Republici Srbiji. Smatramo da je to, da je to stvar susjedne države, te Klub delegata iz reda srpskog naroda smatra da pročitana i predložena rezolucija ne treba da se nađe na dnevnom redu. Hvala lijepo.
Zahvaljujem gospodinu Šiljegoviću. Ko dalje želi sudjelovati u raspravi, prije nego se izjasnimo o dnevnom redu? Gospodin Neimarlija.
Kolegice i kolege, uvažavajući formalnu umjesnost primjedbe kolege Šiljegovića o tome da je riječ o pojavama u Srbiji i samim tim u susjednoj državi, naravno podnosioci rezolucije su to imali u vidu i reagiraju na pojave koje se tiču zločina koji su počinjeni na tlu ove zemlje. I to je i razlog i opravdanje upućivanja, zapravo našeg bavljenja ovom, ovim pojavama koje su smještene sada u susjednoj zemlji, ali se tiču radnji koje su se 5 dešavale na tlu ove zemlje. Zločini su počinjeni u Trebinju, u Nevesinju u Foči i to je zapravo razlog i našeg reagiranja na pojave koje su doista u susjednoj zemlji i molimo da se to ima u vidu.
Zahvaljujem gospodinu Neimraliji. Više ne vidim prijavljenih. Sukladno našem poslovniku ja ću pozvati na izjašnjenje o stavljanju rezolucije gospodina Neimarlije u dnevni red. Možete glasovati sad. Zahvaljujem. Konstatiram da smo sa 9 glasova za, 5 glasova protiv se izjasnili, većina postoji. Međutim nema entitetske većine. Dakle, slijedi po Poslovnika usuglašavanje Kolegija. usuglašavanje vjerovatno nema. Dakle idemo u drugo, drugi krug. Glasujemo samo ko je protiv. Protiv, glasate po entitetima, samo su bitni glasovi protiv, drugi se ne broje, nisu relevantni. Jasno, ko je protiv uvrštavanja. Znači glasujemo u uvrštavanju rezolucije u dnevni red današnje sjednice. Po entitetima glasovati možemo glasovati sad. Jeste glasujemo ko je protiv. Dakle bitan je entitet RS tako da ne moramo se uopće jel. Zahvaljujem. - 5 je bilo glasova protiv iz RS, dakle rezolucija gospodina Hilmne Neimarlije nije uvrštena u dnevni red. Gospodin Halid Genjac želi govoriti. Izvolite.
Poštovani predsjedavajući, poštovane kolege, član 114. našeg poslovnika govori o rezolucijama i stav 1. tog poslovnika govori da Dom može rezolucijom izraziti svoje stajalište o relevantnim političkim pitanjima, socijalnim problemima i potrebno je utvrditi političke smjernice koje će provoditi Predsjedništvo Bosne i Hercegovine, Vijeće ministara BiH i druge institucije BiH. Kako god su žrtve četničkog pokreta, molim vas, dakle poslovnička intervencija, ovo je poslovnička intervencija, poslovnička intervencija. Molim vas samo da objasnimo Poslovnik, dakle
Ako je poslovnička izvolite. Inače o točki nema više. 6
Poslovnička intervencija dakle.
Dobro.
To je stav 1. koji govori o tome da Dom naroda i Parlametnarna skupština rezolucijom može donjeti stajalište o svim relevantnim, političkim i socijalnim i drugim pitanjima. I mislim da tu nema dileme. Stav 2. govori da svaki izaslanik može podnjeti predlog rezolucije. Predlog rezolucije razmatra se na sjednici Doma, osim ako Dom ne odluči da je potrebno da predlog rezolucije prethodno razmatra komisija. Naše izjašnjavanje danas, ova rezolucija ne ide na dnevni red znači da ova rezolucija ide u komisijsku fazu. Hvala lijepo.
Dobro, ima li još, ali samo poslovnički ipak, o tekstu rezolucije ne možemo i nećemo jer o rezoluciji nećemo ni o dnevnom redu.
Molim sekretara da objasni poslovnički proceduru utvrđivanja dnevnog reda.
Ja se ispričavam, ali Kolegij daje tumačenja. Neka bude stanka, pa neka se.
Dobro. Ima li
Nema tumačenja ono što piše.
Ima li potrebe tumačiti Poslovnik, ili je ovo jasno što piše u članku 114. Radi se o rezoluciji. Dobro, evo točka 2. članka 114. kaže – svaki izaslanik može podnjeti prijedlog rezolucije razmatra se na sjednici Doma zarez osim ako Dom ne odluči da je potrebno da prijedlog rezolucije prethodno razmatra komisija. Sada ovdje znači pitanje da li smo mi sa našim ne stavljanjem rezolucije u dnevni red odlučili indirektno da se rezolucija proslijeđuje nadležnoj komisiji. Evo to je bit pitanja, koliko ja razumijem. 7
/nije uključen0/
Tako je. Točno. Gospodin Šiljegović želi. Ispričavam se, evo najprije, ovo je bitno moramo razriješiti.
Gospodine predsjedavajući, član 114. čitam ga naglas. Svaki delegat može da podnese prijedlog rezolucije. To je uradio Klub delegata. Prijedlog rezolucije razmatra se na sjednici Doma. Prethodno smo glasali da se rezolucija ne razmatra i ne uvrštava u dnevni red, pa vas molim, nemojte da pravimo cirkus. Znači predlog rezolucije se razmatra na sjednici Doma, osim ako Dom ne odluči da je potrebno da prijedlog rezolucije prethodno razmatra komisija. Klubdelegata iz reda srpskog naroda je odlučio i smatra da se ova rezolucija ne može razmatrati na Domu i njena dalja faza je prekinuta. Molim vas, nemojte da budemo. Ovo je u dnevno političke svrhe. Ovo je vezano za Kongres SDA. Nemojte nas dovoditi u situaciju da napuštamo sjednicu. Nemojte da pravimo cirkus. Znači vrlo jasno ponavljam. Svaki delegat može da podnese prijedlog rezolucije. Predlog rezolucije razmatra se na sjednici Doma. On se nije razmatrao i mi smo odlučili da ne treba da se razmatra. Radi se o događajima u susjednoj državi. Bez ono, ne ulazeći, možda bi mi osudili mnoge zločine i ovih i onih pokreta. Znači radi se o novonastalim događajima u drugoj državi. Ništa se od ovoga nije deđavalo u Bosni i Hercegovini. I vrlo jasno smo nas pet rekli kakav je stav.
Gospodin Genjac, ponovo o Poslovniku.
Dakle nema razloga za nepotrebnu nervozu, jer bilo je ranije razloga. Imperativna odredba da se prijedlog rezolucije razmatra na sjednici Doma znači da ne može niko odlučiti da skine rezoluciju sa dnevnog reda. I osim ako Dom ne odluči da se taj sjednica proslijedi prethodno na komisijsku fazu pa onda. Budući, budući da je glasanje obavljeno vjerovatno ne imajući u vidu implikacije ovog stava 2. 114. Klub bošnjaka će obnoviti rezoluciju za narednu sjednicu i tada delegati treba da budu svjesni ovih činjenica. Vjerovatno će do tada biti završne Kongres SDA pa neće biti potrebe i svrhe i na taj način da ovo pitanje razrješimo. Dakle Klub delegata će obnoviti rezoluciju i predložiti za sjednicu na narednu sjednicu, ali molio bih sve delegate da imaju u vidu da se prijedlog rezolucije, 8 razmatranje prijedloga ne može skinuti sa dnevnog reda. Rezolucija se može prihvatiti i ne prihvatiti, ali se ne može skinuti sa dnevnog reda. Eto o tome se radi.
Evo gospodin Radovanović.
Gospodine predsjedavajući, dame i gospodo ja se potpuno slažem sa gospodinom Genjcom da se rezolucija ne može skinuti sa dnevnog reda. Ali ova rezolucija nije bila na dnevnom redu. Da bi došla na dnevni red treba da vidimo član 45. i ona nije uopšte ušla na dnevni red. Prema tome, ona nije skinuta sa dnevnog reda, nego nije uvrštena na dnevni red i prema tome mislim da je svaka dalja rasprava bezpredmetna i da nastavimo sa sjednicom. Hvala.
Evo, samo ću ja dvije rečenice o ulozi Kolegija. Kolegij je postupio potpuno ispravno. Zašto? Zato što prije zakazane sjednice pa i u neko drugo vrijeme, ali neposredno prije, jer je Kolegij imao svoj sastanak, sjednicu, pola sata prije početka ove današnje sjednice. I tada rezolucije nije bilo i nije bilo zahtjeva za uvrštenje u dnevni red nečeg čega nema. Prema tome postupili smo ispravno i isto tako smo postupili ispravno kod odlučivanja sada. Dakle nije urađena ni jedna proceduralna pogreška i nema potrebe uopće više razgovarati o proceduri. Šta će uraditi netko za sljedeću ili neku narednu sjednicu to ćemo vidjeti i kada bude vrijeme o tome se odrediti. Ja predlažem da nastavimo dalje. Dakle još raspravljamo o predloženom, odnosno o dnevnom redu. Ima li. Gospodin Šiljegović želi govoriti.
Jesmo završili. Zahvaljujem na razumjevanju. Siguran sam da će sljedeći put na dnevnom redu se naći rezolucija i onda će Dom razmatrati. Po pitanju predloga gospodina Halida Genjca da se razmotri mogućnost uvrštavanja u dnevni red Zakona o RTV servisu i sistemu Klub delegata iz reda srpskog naroda smatra da čujemo izjašnjavanje Kolegija i da bi za nas bilo prihvatljivo da se to danas, ako postoji volja da se to nađe na dnevnom redu i u nekoj pauzi da se organizuje rad komisije koja bi mogla da pripremi tu tačku. 9
Zahvaljujem gospodinu Šiljegoviću. Ja ću pročitati članak 88. našeg poslovnika koji kaže – kada primi izvješće ovlaštene komisije dostavljeno od predsjedatelja Kolegij će uvrstiti prijedlog zakona u dnevni red sjednice Doma koja će se održati u roku od 15 dana. Kako do danas se nisu ispunili ovi uvjeti, nema uvjeta da se ovo uvrsti u dnevni red, a smatram isto tako da je ono što sam već rekao, ponoviću jutros razgovarano i dogovoreno na Klubu hrvatskog naroda gdje je rečeno i uz nazočnost predstavnika međunarodne zajednice da se danas iza ove sjednice organizira sjednica nadležne komisije koja će otpočeti razmatranje ovog zakona, jer je ponovo suprotno našem generalnom stavu ili zaključku sa početka ovog saziva rečeno da se zakoni u pravilu razmatraju nakon što su prošli, ili se vidjela njihova sudbina u Zastupničkom domu. Dakle to je ispunjeno upravo danas i danas počinje komisijska faza. Mislim da je ovo korektno i da se držimo i naših ranijih dogovorenih evo nekakvih načela u našem načinu rada i da onda u nekakvom razumnom roku ćemo svakako imati sve preduvjete i izvještaje komisje i razmatrati ga na ovom domu. Gospodin Genjac želi govoriti. Izvolite.
Vrlo kratko. Zahvaljujem predsjedavajućem. Mislim da je ovo što je rekao predsjedavajući vrlo značajno da se čuje iza govornice Doma naroda i mislim da je Kolegij postupio u skladu sa Poslovnikom i mislim da je dobro da se insistira na sjednici Komisije, nakon sjednice i mislim da je korisno takva odluka da će imati praktične koristi i po svaku cijenu podržavam takav pristup i zadovoljan sam odgovorom. Zahvaljujem.
Zahvaljujem. Ima li još za raspravu o dnevnom redu? Ako nema onda smatram, odnosno ovaj dnevni red koji je pročitan je usvojen za današnju sjednicu. Prelazimo na prvu točku dnevnog reda Ad.1. Odgovori na izaslanička pitanja i izaslanička pitanja Odgovore na izaslanička pitanja tajniče je li bilo? Znači od zadnje sjednice nije bilo novih odgovora na izaslanička pitanja. Ima li novih izaslaničkih pitanja? Izvolite. Gospodin Limov. 10
Uvaženi gospodine predsjedatelju i gospodo do predsjedatelji, cijenjena kolegice i kolege, dame i gospodo, predstavnic institucija Bosne i Hercegovine, predstavnici međunarodne zajednice i sredstava javnog informiranja, sve vas skupa pozdravljam i želim ovu prigodu iskoristiti i postaviti tri pitanja za koja nemam potrebe davati šira obrazloženja, jer će vjerovatno, ako dobijem ikada odgovore biti tada prigoda i za odgovarajuće komentare u odnosu na komentar uvaženog predsjedatelja. Naravno, vama je poznato da smo mi naš kongres završili, tako da nemamo potrebu stavljati ovo u kontekst tih aktivnosti. Dakle, moja pitanja glase – 1. Naravno postavljena su Vijeću ministara BiH. Koliko je osoba na području Bosne i Hercegovine u razdoblju od 1.1.1996. godine do danas, na temelju zvanične evidencije mjerodavnih institucija promjenilo svoj identitet? 2. Koja su državna tijela odlučivala o promjeni identiteta i u koliko slučajeva je konkretno omogućena promjena identiteta po svakom entitetu, kantonu i općini u Bosni i Hercegovini? i 3. Za koliko je osoba i u kojim općinama u Bosni i Hercegovini od strane mjerodavnih tijela državne uprave izvršen naknadni upis u matične knjige rođenih u razdoblju od 1.1.1992. godine do danas? Hvala lijepo.
Zahvaljujem gospodinu Limovu. Ko dalje želi postaviti pitanje? Gospodin Đoko Pajić. Gospodine Pajiću izvolite.
Pa pošto još raspravljamo o prvoj tačci dnevnog reda, prvo da kažem da izrazim nezadovoljstvo zašto nisam dobio odgovor na delegatsko pitanje postavljeno na 40. sjednici Doma naroda i ponovo aktueliziram tu istu stvar da ne čitam ponovo, upućeno naravno Savjetu ministara i predsjedavajućem Savjeta ministara gospodinu Adnanu Terziću. A sada bih postavio dva pitanja i to upućeno Predsjedništvu BiH. 1. Da li je tekst govora člana Predsjedništva BiH, gospodina Sulejmana Tihića prilikom obraćanja poslanicima i delegatima Parlamentarne skupštine BiH na plenarnoj sjednici od 9.5.2005. godine usaglašen u Predsjedništvu BiH? I drugo pitanje, takođe Predsjedništvu BiH 11 2. Hoće li odluka Predsjdništva BiH o slanju pripadnika oružanih snaga BiH u Irak biti razmatrana u Parlamentarnoj skupštini BiH u skladu sa članom 6. Zakona o učestovanju pripadnika oružanih snaga BiH, policijskih službenika, državnih službenika i ostalih zaposlenika u operacijama podrške miru i drugim aktivnostima u inostranstvu “Službeni glasnik BiH” broj 14/05.?
Zahvaljujem gospodinu Pajiću. Ko dalje želi postaviti pitanje? Nema više prijavljenih. Ovim zaključujemo točku odgovori na izaslanička pitanja i izaslanička pitanja i prelazimo na drugu točku dnevnog reda Ad.2. Usvajanje zapisnika 40. i 41. sjednice Doma naroda Dobili ste zapisnike. Jel se netko javlja za riječ? Zapisnik najprije 40. sjednice, 41. Nema primjedbi. Predlažem da usvojimo zapisnik najprije 40. sjednice. Možete glasovati sad. Zahvaljujem. Konstatiram da smo sa 11 glasova za jednoglasno usvojili zapisnik sa 40 sjednice. Pozivam na izjašnjenje o zapisniku sa 41. sjednice. Možete glasovati sad. Zahvaljujem. Konstatiram da smo jednoglasno usvojili zapisnik sa 41. sjednice. Time završavamo sa drugom, prelazimo na treću točku dnevnog reda Ad.3. Očitovanje Doma naroda o zahtjevu Vijeća ministara za razmatranje Prijedloga zakona o izmjenama i dopunama Zakona o porezu na dodanu vrijednost po žurnom postupku, sukladno članku 100. Poslovnika Doma naroda Sukladno članku 100. točka 2. Poslovnika Dom odlučuje o zahtjevu za razmatranje zakona prema ovom članku nakon rasprave. Zastupnički dom usvojio je po žurnom postupku ovaj zakon. Sukladno članku 100. točka 3. amandmani se ne podnose. Ko se javlja za riječ? Gospodin Tomislav Limov. Limov izvolite.
Uvaženi gospodine predsjedatelju, naravno ja ću vrlo kratko i jasno reći svoje mišljenje. Što se mene tiče mislim da bi bio red da čujemo obrazloženje zbog čega se 12 traži da ide po članu 100. izmjene i dopune ovog zakona i moram reći da i ovaj put mi izaslanici o ovim stvarima očito zadnji saznajemo. Naime, kada je uvaženi kolega Zrno na prošloj sjednici postavio svoje izaslaničko pitanje. Otprilike je scenarij dakle i bio, jednostavno ja očekujem da se prije nego kažem svoj konačan stav oko ovoga i što ću naravno izraziti i kroz glasovanje, očekujem da će dakle predlagatelj ove procedure pojasniti razloga zbog čega idemo po skraćenoj tzv. skraćenoj ili žurnoj proceduri, odnosno zbog čega ne idemo bar po skračenoj u smislu je li mogućnosti amandmanskog djelovanja, nego se ide na to da to sve završimo upravo danas. A naravno kada čujem to obrazloženje reći ću i svoj stav.
Zahvaljujem. Ko dalje želi sudjelovati u raspravi? Imamo li predstavnika predlagatelja? Nemamo. Sukladno našem zaključku o ovakvim situacijama predlažem da ovu točku dnevnog reda odložimo kako je ne bi morali odmah skidati. Ukoliko se ne pojavi predstavnik predlagača, tijekom zasjedanja, onda je ova točka skinuta sa dnevnog reda. Dakle, za sada je odložena, to je moj prijedlog. Jel se slažete sa ovakvim načinom? Dakle ne trebamo se izjašnjavati. Dakle, odlažemo je. Ukoliko se predlagatelj ne pojavi, biće skinuta sa dnevnog reda. Nastavljamo dalje. Vidim da se nitko ne protivi. Dakle složili smo se. Idemo na četvrtu točku dnevnog reda, Ad.4. Očitovanje Doma naroda o zahtjevu Vijeća ministara za razmatranje Prijedloga zakona o izmjenama i dopunama Zakona o Državnoj agenciji za istrage i zaštitu po žurnom postupku, sukladno članku 100. Poslovnika Doma naroda Sukladno članku 100. točka 2. Poslovnika Dom odlučuje o zahtjevu za razmatranje zakona prema ovom članku nakon rasprave. Amandmani se ne podnose sukladno članku 100. točka 3. Otvaram raspravu. Gospodin Limov, ponovo želi. Gospodin Limov izvolite.
Naravno ja sam i na prošloj sjednici kada je ovo bilo na dnevnom redu rekao svoj stav. Ne znam da li danas ima neko od ovlaštenih predlagatelja i tada sam tražio, a evo i ponoviću da mu pomognem, ako ga ima danas ovdje. 13 Dakle, tražio sam da nam, znači razloge zbog kojih idemo sa 6. pa sa 8. pa ako danas ne bude biće idući predlog sa 9. itd. mjeseci ta licitacija. Neka se kaže ovdje šta je razlog da nije ispoštovan zakonski rok koji je do sada važio.
Ko dalje želi govoriti? Čuli smo. Upučeno je pitanje predstavnicima predlagača. Ima li predlagača? Nema. Dakle da ne ponavljam ono što sam već rekao za prethodnu točku. Sve vrijedi isto. Idemo na petu točku dnevnog reda. Ad.5. Prijedlog zakona o izmjenama i dopunama Zakona o državnoj službi u institucijama BiH (prvo čitanje) Zastupnički dom usvojio je ovaj zakon na svojoj 55. sjednici, održanoj 21.travnja 2005. godine u predloženom tekstu. Dobili ste izvješće mjerodavne komisije. Komisija je usvojila dva amandmana koji su postali sastavni dio zakona. Ovo je informacija. Tko se javlja za riječ? Nema prijavljenih. Zaključujem raspravu. Izjašnjavamo se o zakonu u prvom čitanju. Možete glasovati sad. Konstatiram da smo jednoglasno sa 13 glasova za usvojili Zakon o izmjenama i dopunama Zakona o državnoj službi u institucijama Bosne i Hercegovine u prvom čitanju. Predlažem da obavimo raspravu i u drugom čitanju. Izjašnjavamo se o tome da li ćemo ići u drugo čitanje. Izjašnjavamo se o tome da ide u drugo čitanje. Možemo glasovati sada. zahvaljujem. Konstatiram da smo jednoglasno usvojili odluku da idemo i sa drugim čitanjem predmetnog zakona. U drugom čitanju vodi se rasprava o amandmanima i glasuje se o zakonu. Novih amandmana nije bilo. Ko se javlja zariječ? Nema prijavljenih. Zaključujem raspravu i pozivam na izjašenjenje o zakonu u drugom čitanju. Možete glasovati. Zahvaljujem. Konstatiram da smo jednoglasno usvojili Zakon o izmjenama i dopunama Zakona o državnoj službi u institucijama Bosne i Hercegovine u drugom čitanju. 14 Budući da je tekst Zakona usvojen u različitim tekstovima obvezni smo formirati tročlanu komisiju za usuglašavanje tekstova Zakona. Pozivam predsjednike klubova da predlože članove komisije. Izvolite.
Iz reda srpskog naroda predlažem gospodina Boška Šiljegovića.
Gospodin Boško Šiljegović. Zahvaljujem. Gospodin Zrno. Zahvaljujem samo ću ponoviti radi stenograma. Znači u komisiju predlaže se gospodin Halid Genjac, gospodin Branko Zrno, gospodin Boško Šiljegović. Izjasnimo se o komisiji. Možete glasovati sad. Zahvaljujem. Konstatiram da smo jednoglasno usvojili odluku o izboru komisije u sastavu gospodin Boško Šiljegović, gospodin Branko Zrno i gospodin Halid Genjac. Izvolite gospodine Šiljegoviću.
...došao je predstavnik resornog ministarstva vezano za Prijedlog zakona o izmjenama i dopunama Zakona o državnoj agenciji za istrage i zaštitu, pa možda da se vratimo na tačku, pošto smo je odložili dok ne dođe predstavnik. Vidim da je došao predstavnik resornog ministarstva.
Gospodin Šiljegović je bio vrlo uviđavan. Očito je odmah primjetio da je. Evo mi smo rekli da ćemo tijekom zasjedanja, kada je to pogodno, da li ćemo uvažiti ovaj zahtjev ili ćemo ići po planu. Ne vidim reakcijija. Dakle inicijativa je bila, smatram da je trebamo podržati, kada niko drugačije ne misli. Dakle vračamo se na točku broj 4. Ad.4. Očitovanje Doma naroda o zahtjevu Vijeća ministara za razmatranje Prijedloga zakona o izmjenama i dopunama Zakona o Državnoj agenciji za istrage i zaštitu po žurnom postupku, sukladno članku 100. Poslovnika Doma naroda Bili smo došli na raspravu. Ja pozivam predstavnika, predlagatelja da obrazloži zahtjev. Izvolite se i predstaviti, moliću lijepo. 15
Ja sam Radenko Stanić, pomoćnik ministra u Ministarstvu sigurnosti Bosne i Hercegovine. Pošto je na dnevnom redu znači Zakon o državnoj, o izmjenama i dopunama Zakona o državnoj agenciji za istragu i zaštitu. Radi se o odluci koju je donio Visoki predstavnik za BiH o produženju mandata od sa 6 mjeseci na 8 mjeseci za direktora, zamjenika direktora i rukovodeće državne službenike koje postavlja Savjet ministara. Pošto znači u roku od 6 mjeseci nisu postavljeni direktor, zamjenik direktora, rukovodioc Odjeljenja za kriminilastičko istražno odjeljenje i Odjeljenje za unutrašnju kontrolu, Visoki predstavnik je donio odluku da se ovaj rok produži za 60 dana. Pošto u tom roku nije bilo znači, nije imenovan ni direktor ni zamjenik ni dva pomoćnika, taj rok je istekao 23.2.2004. godine. Pošto i u tom roku nije imenovan ni direktor ni zamjenik, ni pomoćnici, Savjet ministara je donio odluku da se produži mandat, odnosno da direktor bude v.d. za 60 dana, što je isketko 23.4.2004. godine. Zadnja sjednica Savjeta ministara znači koja je bila juče, postavljeni su zamjenik direktora i pomoćnik direktora za unutrašnju kontrolu. Nije još imenovan direktor Agencije SIP-a. Pošto je Visoki predstavnik donio odluku o izmjenama i dopunama Zakona ona se mora prihvatiti u istovjetnom tekstu, bez promjene tako da smo mi išli po navedenoj proceduri. Ima li
Dobro. Ja zahvaljujem gospodinu Staniću. Gospodin Limov je imao pitanje i ranije. Izvolite Limov.
Ja naravno uvažavam ovo što je rečeno, ali to nije ništa novo. To nije odgovor na moje pitanje. Dakle zbog čega se dogodilo to što ste sada rekli? Ko je za to odgovoran? Da.
Evo ja sam napomenuo da i juče, da je imenovan zamjenik direktora i pomoćnik za unutrašnju kontrolu, a da nije imenovan direktor i pomoćnik za kriminalističko istražno odjeljenje. Znači došlo je do određenih nesporazuma. Nastaviće se rad na postavljanju i izboru i imenovanju predstavnika SIP-e. Mislim da ne mogu detaljnije obrazložiti jučešnju sjednicu pošto je bio prisutan ministar i zamjenik. Oni su trenutno na sjednici Predsjedništva pa nisu mogli, u zadnjem momentu su odustali, nisu mogli stići. Uglavnom postavljena su ova dva zamjenik i pomoćnik minstra, a pomoćnik, zamjenik i 16 pomoćnik direktora, a direktor i pomoćnik za kriminalističko istražno odjeljenje nije postavljen.
Dobro. Zahvaljujem. Gospodin Brka želi govoriti. Izvolite
Gospodin Tomislav Limov mi je ustvari oduzeo pitanje moje koje sam ja htio postaviti. Međutim, ja hoću da ovdje još jednu stvar kažem. Ja kao delegat u ovom domu narodu ne prihvatam da ovakve informacije dobijam iz štampe. Ja hoću kao delegat Doma naroda da imam pravu informaciju zašto se to nije uradilo za 6 mjeseci, pa mora da reaguje Visoki predstavnik, pa se nema obrazloženje zašto nisu imenovali kompletno. Mislim da je to podcjenjivanje ovog doma. Ovaj dom to mora znati na vrijeme i od pravih ljudi mora dobiti informaciju. Svaka čast štampi i medijima, ali ja neću zvaničnu informaciju da tražim u štampi i medijima, a a hoću da znam šta je uzrok, jasno i glasno što se ovako ponaša.
Ima li još neko zainteresiran za raspravu? Ako ne. Gospodin Limov.
Naravno, ja osobno smatram da nama ovdje trebaju obrazlagati ministri i zamjenici. Vjerovatno oni znaju prave razloge i oni bi mogli odgovoriti. Ja želim samo vrlo kratko komentirati ovo. Naravno da ću glasati protiv ovoga, jer već je rok istekao. Istekao je i u vrijeme prošle sjednice itd. i naravno glasaću protiv zato što smatram da se ovdje namjerno opstruira nešto što se zove institucija na razini države Bosne i Hercegovine, a vezano je za policiju. I u kontekstu te sveukupne aktivnosti i reforme koja je najavljivana vidimo šta se dogodilo i ja gledam ovaj problem. Sada je važnije kako se zove taj direktor i treba gubiti ne 6, ne 8, nego od lani ovo ide i možda bi svrsishodnije bilo da smo ovdjestavili 18 mjeseci, pa bi vjerojatno to se negdje uklopilo u dinamiku kakva se kreira u pogledu reformi od strane onih koji su odgovorni za ovo pitanje. Mene uopće ne zanima kako se zove i koji su kriteriji. Neka aktualna vlast dogovori kriterij između sebe i neka to implementira, a ne da zakone mjenjamo, jer ja ne znam ima li prakse u svijetu po kojem neki rok ne znam 8 mjeseci, za 2 mjeseca itd. Bilo bi umjesno da se odmah išlo sa dovoljnim brojem mjeseci, a da se ovo zaista uradi na način da se ovaj važni projekat koji se zove SIP-a impelemntira je li na dobrobit, prije svega svih građana Bosne i Hercegovine i naravno da je to jedan od bitnih preduvjeta za cjelokupan reformski proces, ali i bitan znak i poruka kriminalcima i onima koji štite da 17 jednostavno smo se opredjelili izgrađivati jednu instituciju koja će odgovoriti svoju zadaću. Eto zbog toga su ova moja pitanja, jer meni je neprimjereno da zbog određene kadrovske kombinatorike gubimo toliko mjeseci. Ja iz ovoga isčitavam nastojanje opstrukcije reforme. Hvala lijepo.
Ima li još prijavljenih za raspravu? Nema. Dakle preostalo nam je da se izjasnimo o proceduri. Glasujemo o proceduri dakle da ova izmjena i dopuna zakona razmatramo po članku 100. točka 2. Poslovnika. Ko je za? Možete glasovati. Zahvaljujem. Konstatiram da smo sa 11 glasova za, 2 protiv, 2 uzdržana usvojili zahtjev Vijeća ministara da se ovaj zakon razmatra po žurnom postupku po članku 100. točka 2. Poslovnika Doma naroda. Otvaram raspravu o Zakonu, odnosno o izmjenama i dopunama Zakona. Ko se javlja za raspravu? Nema prijavljenih. Zaključujem raspravu. Pozivam na izjašnjene o Zakonu. Možete glasovati sad. Zahvaljujem. Konstatiram da smo sa 11 glasova za, 2 protiv, 1 uzdržan usvojili izmjene i dopune Zakona o državnoj agenciji za istragu i zaštitu po žurnom postupku. Idemo na šestu točku dnevnog reda Ad.6. Prijedlog zakona o konkurenciji (prvo čitanje) Zastupnički dom usvojio je ovaj zakon u oba čitanja s jednim admandmanom na svojoj 55. sjednici održanoj 21.travnja 2005. godine. Dobili ste izvješće komisije. Komisija je prihvatila tekst Prijedloga zakona o konkurenciji s jednim usvojenim amandmanom koji je istovjetan amandmanu Zastupničkog doma i koji postaje sastavni dijelom teksta zakona. Ko se javlja za riječ? Dakle Zakon u prvom čitanju. Zaključujem raspravu. Pozivam na izjašnjenje o Zakona u prvom čitanju. Možete glasovati. Zahvaljujem. Konstatiram da smo jednoglasno usvojili Zakon o konkurenciji u prvom čitanju. Predlažem da obavimo raspravu i u drugom čitanju. 18 Izjašnjavamo se o ovom prijedlogu. Možete glasovati sad. Zahvaljujem. Konstatiam da smo jednoglasno sa 13 glasova za usvojili prijedlog da obavimo i drugo čitanje. U drugom čitanju vodi se rasprava o amandmanima i glasuje se o zakonu. Nove amandmane podnjela izaslanica gospođa Ruža Stojanović. Slijedi izjašnjenje o amandmanima. Nema potrebe, ili ima obrazlagati. Ne javlja se predlagatelj. Nema rasprave. Izjašnjavamo se o amandmanima. Pozivam na izjašnjenje o amandmanu broj I na članak 20. Možete glasovati sad. Zahvaljujem se. Za je glasovalo 7, protiv 4. Od toga u Federaciji 3 za, 4 protiv. Delegati iz RS 4 za. Znači nemamo entitetske većine iz Federacije. Idemo u drugi krug. U drugom krugu se izjašnjavamo samo ko je protiv iz Federacije. Pozivamo na izjašnjenje iz Federacije. Zahvaljujem. Konstatiram da je iz Federacije bilo 6 glasova protiv, a to nije 2/3 od deset. Amandman je prošao. Idemo na amandman broj II, članak 21. Gospođa Ruža želli pojasniti. Izvolite gospođo.
Ovaj amandman broj II ja povlačim.
Zahvaljujem. Prelazimo na amandman broj III. U članku, na član 27. neću ga čitati samo da se lakće entiramo. Nema rasprave, nema komentara. Pozivam na izjašnjenje o amandmanu. Ko je za ? Konstatiram rezultate. Za 7, protiv 4, uzdržan 1. Od toga u Federaciji 2 za, 4 protiv i 1 uzdržan. To je to. 19 Idemo ponovo u drugi krug u Federaciji. Ko je protiv? Glasujemo sad. Ako smatrate da nije u redu, ponovit ćemo glasovanje. Je li to zahtjev gospodine Brka? Dobro. Predlažem da ponovimo glasanje. Dakle, glasujemo u Federaciji. Iz Federacije u drugom krugu. Glasujemo ko je za, odnosno ko je protiv. Moraju biti dvije trećine da ne bi prošlo. Znači, možete glasovati sad Federacija. Konstatiram da je bilo 6 glasova protiv. Dakle, to je manje od dvije trećine od deset. Amandman je prošao. Glasujemo o zakonu. Amandmani koji su prošli su sastavni dio, naravno zakona. Izjašnjavamo se o zakonu. Možete glasovati sad. Zahvaljujem se. Konstatiram da smo sa 12 glasova za, jednogalsno usvojili, ispričavam se, jedan je bio uzdržan. Dakle, 12 za i 1 uzdržan, usvojili smo ovaj zakon, Zakon o konkurenciji. Budući da je usvojen u različitom tekstu, nego što je onaj u Zastupničkom domu, potrebno je formirati Komisiju za usuglašavanje. Pozivam predstavnike ili predsjednike klubova da se izjasne. Gospodin Šiljegović, izvolite.
Klub srpskih delegata predlaže za člana komisije gospođu Ružu Stojanović.
Zahvaljujem. Gospodin Zrno.
Gospodin Pamuk.
Gospodin Pamuk. Pozivam na izjašnjenje o ovoj komisiji. Izvolite glasovati. Glasujte sad. Konstatiram da smo sa 11 glasova za, jednoglasno usvojili, izabrali komisiju u sastavu gospođa Ruža Stojanović, gospodin Branko Zrno i gospodin Mustafa Pamuk, dakle, za usuglašavanje teksta Zakona o konkurenciji. Prelazimo na 7. točku dnevnog reda. 20 Ad.7. Prijedlog zakona o zaduživanju, dugu i jamstvima Bosne i Hercegovine, prvo čitanje Zastupnički dom usvojio je ovaj zakon u oba čitanja s amandmanima na svojoj 57. sjednici održanoj 17. svibnja 2005. godine. Dobili ste izvješće komisije. Komsija je prihvtila tekst Prijedloga zakona o zaduživanju, dugu i jmstvu, s dva usvojena amandmana, koji su istovjetni, usvojenim u Zastupničkom domu i postaju sastavnim dijelom teksta zakona. Tko se javlja za riječ? Rasprava je otvorena. Nema prijavljeni za raspravu. Ima li potrebe da predstavnik predlagatelja pojasni ili nema? Nema. Ja pozivam na izjašnjenje o zakonu u prvom čitanju. Možete glasovati sad. Zahvaljujem i konstatiram da smo sa 11 glasova za, 1 protiv, 1 uzdržanim usvojili Zakon o zaduživanju, dugu i jamstvima Bosne i Hercegovine u prvom čitanju. Predlažem da obavimo raspravu i u drugom čitanju. Imamo li suglasnost za ovo? Bilo je razmišljanja. Gospodin Šiljegović.
Klub srpskih delegata traži pauzu 10 minuta.
Dobro, to se uklapa. Predlažem da imamo pauzu do dva sata da dotle obavimo ručak, dobro onda i 2 i 15. Mislim da je to dosta. Znači, 55 minuta, a dotle može se i ovo što zamišlja od strane Kluba Srba pa ćemo to nastaviti. Znači 14,15 nastavak. [[PAUZA]] Znači, stali smo na točki broj 7. Prijedlog zakona o zaduživanju, dugu i jamstvima BiH. Usvojili smo prvo čitanje. Ja pozivam gospodina Boška Šiljegovića da rekne, ako ima nešto potrebe reći, vezano za traženu pauzu.
Gospodine predsjedniče, Naime, u dnevnom redu pod tačkom 7. Prijedlog zakona o zaduživanju, dugu i garancijama BiH, predviđeno je bilo prvo čitanje. Vi ste predložili izmjenu dnevnog reda i, iz tog razloga smo tražili pauzu i, evo izjasnit ćemo se o vašem prijedlogu.
Zahvaljujem. Mi smo se malo konsultirali. Dakle, istina u dnevnom redu piše prvo čitanje i mi smo to već uradili. Ja smatram da drugo čitanje, ako nema suglasnosti, da ne idemo u drugo čitanje, da danas nije nužno da ga bude na ovoj sjednici. 21 Prema tome, to je moje viđenje. Ukoliko imamo suglasnost, do sada je bilo pravilo, ako imamo suglasnost za drugo čitanje, da se ide u drugo čitanje na istoj sjednici. Ali, pravilo je, osnovni poslovnik je rekao prvo čitanje, prvo čitanje, a nakon toga kad bude druga sjednica drugo itd. Ne znam ima li razloga da danas o ovome posebno raspravljamo. Da vidimo kakav ćemo zauzeti stav. Moje mišljenje, ako nema suglasnosti da sa ovim danas možemo završiti sa ovom točkom, sa prvim čitanjem, a da na sljedećoj, kako to ide ide drugo čitanje sa amandmanima kao što je, zapravo i propisano u Poslovniku, zapravo ne treba to citirati. Dobro, ja vidim da niko ne oponira ovakvom mom razmišljanju, koje sam glasno rekao. Dakle, završili smo prvo pitanje o Prijedlogu zakona o zaduživanju, dugu i jamstvima Bosne i Hercegovine i usvojili Zakon u prvom čitanju. Danas se ne izjašnjavamo, dakle, o amandmanima. Prelazimo na sljedeću točku, odnosno ovdje me upozoravaju da imamo zaostatka sa početka ili sa prvog dijela naše sjednice, radi se o točki broj 3. Vraćamo se na točku 3. jer su se ispunili uvjeti sukladno našem zaključku sa početka, odnosno kad je bila ova točka. Ad.3. Očitovanje Doma naroda o zahtjevu Vijeća ministara za razmatranje Prijedloga zakona o izmjenama i dopunama Zakona o porezu na dodanu vrijednost, po žurnom postupku, sukladno članku 100. Poslovnika Doma naroda U međuvremenu se pojavio zamjenik ministra finansija i trezora gospodin Kumalić. Gospodine Kumaliću ovo smo odložili iz razloga što niko nije bio iz ministarstva. Bilo je upućeno pitanje da se obrazloži zahtjev. Izvolite.
Kad je u pitanju Zakon o PDV, odnosno Zakon o porezu na dodanu vrijednost, opšte poznato je da pripreme za uvođenje tog zakonskog oblika, obzirom na njegovu tehnologiju primjene traje i do sedam godina. Slične slučajeve je imala i Hrvatska. Ona je umjesto krajem ... odgodila za godinu dana prijem. Slično je radila i Srbija i Makedonija. Znači i naše ministarsko vijeće je precijenilo svoje mogućnosti i, zaista nikakvih nema objektivnih uslova, kasni se u svim fazama realizacije priprema, tako da se zakon ne može primjenjivati od 1.7.2005., već treba prolongirati na 1.1.2006. godine, da odmah napomenem da su za to i sve međunarodne finansijske institucije, da i, obzirom na fiskalnu godinu kako traje da je i taj momenat, zatim da nije izvršena registracija poreskih obaveznika, da nije bilo kapaciteta, da je praktično sad prešla gotovo 70% je popunila kapacitete Uprava za indirektno oporezivanje i može da tek 1. juna počne sa registracijom poreskih obaveznika, poreza na dodanu vrijednost. Prema tome, obzirom da je ovaj rok brzo ističe, neophodno je da se donese ovaj zakon o izmjeni i dopuni Zakona o porezu na dodanu vrijednost, znači, njegova primjena da ne ide od 1.7. već od 1.1.2006. godine. 22 Isto tako, kasni se na uspostavi inforamcionog sistema, a poznato je da bez tog sistema, zatim kasni se na edukaciji, vjerujem da vam je poznato da su samo nekolike prve prošle edukaciju velikih poreskih obveznika, velikih sistema, a da tek druga faza da se sad donosi zakon o, pravilnik o primjeni Zakona o PDV-u, a neophodno je bez tih zakona se, bukvalno ne može ova mikroedukacija izvršiti poreskih obveznika. Prema tome, ja molim ova dom da prihvati ovo obrazloženje i da je potrebno ovaj zakon donijeti po hitnom postupku.
Zahvaljujem gospodine Kumaliću. Ko želi raspravljati? Izvolite.
Hvala što ste mi dali riječ. Naravno, ispast će ove moje današnje diskusije prilične slične, a, evo po različitim pitanjima. To je prije svega zato što su razlozi uopće za javljanje veoma, veoma slični. Naime, evidentno je, uvažene kolege i uvažene kolegice, da naše reforme kasne, da nam ne ide, to je jedan od onih zakona od kojih smo cijenili da je izuzetno važno donijeti ga do kraja prošle godine i sjećate se vi veoma dobro koliko smo bili uvjeravani u potrebu da to učinimo, kako bi se moglo od 1.7. krenuti sa implementacijom. U početnoj fazi, sasvim jasno, međunarodna zajednica je rekla, da objektivno mi to možemo učiniti tek do godine. Dakle, početkom 2006. godine. Mi smo, naša izvršna vlast, predsjedatelj Vijeća ministara i drugi u javnosti su puni optimizma, uvjeravali sve oko sebe kako smo mi to u stanju početkom, odnosno sredinom o.g. Nažalost, pokazalo se da to nismo u stanju i ono što stalno izostaje, to je odgovor na pitanje, ko je odgovoran na pitanje zašto se to tako dogodilo, da sad konstatiramo kako se nisu stvorile pretpostake za provedbu ovog zakona. Na koncu, opet smo mi zastupnici posljednji koji saznaju da će to uopće biti, jer cijeli niz intervjua u proteklih mjesec-dva, pa praktično ako hoćete, odmah nakon što smo usvojili zakon, čuli su se od odgovornih ljudi izjave o tome kako će to biti prolongirano. Znači, praktično mi smo, evo, opet po proceduri, koja podrazumijeva praktično da nemamo mogućosti izuzev što možemo ovako diskutirati, nemamo mogućnosti intervencija u tom smislu. Dakle, po žurnom postupku čeka se lijepo određeni rok i, naravno mi kao glasačka mašinerija ćemo izvršavati ili ne izvršavati svoju zadaću. Ja želim skrenuti pozornost na činjenicu, da ovaj zakon i set drugih zakona iz ove poreske problematike će imati izuzetno bitne posljedice po sve nas, a posebice za pojedine kategorije našh građana. Mi smo prigodom usvajanja i ovog zakona, ali i Zakona o trošarinama, zaključcima obvezali prije svega Vijeće ministara, pa i Upravu za indirektno oporezivanje na određene obveze, koje smo precizno utvrdili po rokovima i svi smo mi ovdje svjedoci da tu praktično ništa nije napravljeno i da obveze koje Vijeće ministara dobilo od oba doma, jer su usuglašeni zaključci bili, da nisu izvršene i nikom ne pada na pamet da bar ovu prigodu iskoristi, pa da nam da provedbeni plan ili plan 23 provedbe Zakona o PDV-u da vidimo, a čuo sam da ima, međutim, ne pada nikom na pamet da nama zastupnicima to stavi na uvid da kažemo i mi svoje viđenje oko toga. Naravno, nema ni akcionog plana iz kojeg bi vidljiva provedba odgovarajućih socijalnih programa, za čije smo izradu obvezali naše vijeće ministara, kojima će se, dakle, umanjiti svakako negativni učinci primjene Zakona o PDV-u, na socijalno najugroženije kategorije stanovništva. Ja osobno mislim da je ovo trenutak, da prije svega postavimo pitanje odgovornosti Upravnog odbora Uprave za neizravno oporezivanje i, da bi bilo puno umjesnije da je umjesto gospodina Kumalića, koji evidentno ne može nositi odgovornost da su došli ljudi iz Uprave za neizravno oporezivanje pa da nam lijepo objasne, još bi to bolje bilo da su nam prošle godine rekli i da su odredili rok, pa taman to bilo i za dvije godine, ali da znamo da će tada baš biti, ali ne kao što i danas u nekoliko zakona dajte u zakon, dodajte još dva mjeseca. Volio bih da bude samo toliko, kad je u pitanju ovaj zakon i, nema nikakve dileme da će provedba seta ovih zakona i PDV-a i Zakona o trošarinama imati izravan odraz na standard života našh građana, posebice pojedinih kategorija i da u tom segmentu, evo, i nakon što se prolongira ovaj rok, ukoliko se ne bude na pravi način radilo, imat ćemo na kraju godine također konstatacije koje imamo i ovdje. Kada pogledamo obrazloženje za ovaj zakon, ovdje, zaista se iznose određene stvari, koje su u domenu apsurta. Tu se upzorava obveznos da se do kraja ožujka 2005. godine, obveznici prijavljuju. Sad smo čuli da to ništa nije urađeno, zatim, ako se predviđeni rok ne ispuni, Zakon o porezu na dodanu vrijednost predviđa dodatne kazne itd. naravno neće biti ništa ni od tih kazni, jer Zakon o PDV-u, praktično će stupiti na snagu tek krajem ove godine i bojim se da je u kontekstu sveukupnih aktivnosti na provedbi reformi ovo jedan pravi dokaz naše sporosti, a do jučer smo bili skloni kritizirati sve one koji su sa sdobrom namjerom upozoravali na neophodnost da se dodatnim angažmanom osigura učinkovitiji rad, efikasniji rad, odgovorniji rad onih koji su nositelji reformskih procesa, a sjećate se i vi na zadnjoj našoj sjednici da je premijer Terzić pokušao, odgovarajući na određene moje stavove iznesene u raspravi uvjeriti me kako su svi ministri reformski opredjeljeni, a vidim ovih dana da to nije baš tako i da u stvari, evo i ovo je pravi primjer, koji pokazuje o tome da se i po malo i ne samo pomalo, nego i u određenim slučajevima i krajnje neodgovorno odnosimo prema onome zašto dižemo ruku i što ugrađujemo u zakon. Imajući na umu dakle ove neke elemente podrazumjeva se da ja nisam sklon, kao što nisam bio sklon podržati ni žurnu proceduru, ali posebno nisam sklon olako prelaziti preko ovoga i ukoliko bi se usvojio zaključak kojim se pokreće procedura smjene članova Upravnog odbora Uprave za neizravno oporezivanje, ako su naravno ministar, zamjenik i ovi ljudi u ministarstvu čisti, ako su oni kao htjeli i ako nema njihovi odgovornosti onda dakle od tada bi se, bez griže savjesti opredjelio za davanje još jedne šanse. U protivnom, naravno da nisam sklon podržati ovakav zakon. Hvala lijepo.
Zahvaljujem. Ko dalje želi sudjelovati u raspravi. Gospodin Zrno. 24
Gospodine predsjedajući, dame i gospodo, cijenjeni gosti i svi ostali. Mislim ja sam dužan ...javljati, progovoriti par riječi zbog toga što sam postavio zastupničko pitanje a u svezi prolongiranja od datuma provedbe PDV-a u Bosni i Hercegovini i odgovor nisam dobio i logično je sad da ne trebam ni očekivati, jer odgovor postaje besmislen. Kao što je, meni se čini, ako nije besmislena onda ova priča sa PDV-om u punoj količini njenoga značenja jeste, najblaže rečeno neozbiljna, toliko neobrazloživa, a način na koji je sve rađeno i i izlazi iz okvira normalnoga ponašanja. Ovo govorim zbog toga što je PDV u svom zakonskom projektu u onoj prvoj fazi, komisijskoj fazi doživio jedno apsolutno angažiranje jednog i drugoga doma Parlamenta Bosne i Hercegovine. Nakon toga je doživio, odnosno naš rad u komisijama doživio je slom isključivo, isključivo zbog onoga što je navedeno kao apsolutan razlog stope, odgovarajuće stope, a to je vrijeme provedbe ovoga zakona. Mi smo dame i gospodo svi protiv sebe pristali odustati i od vlastitoga uvjerenja i od pritiska i zahtjeva javnosti, čiji smo ipak predstavnici u ovome parlamentu. Mi smo krajem prošle godine iznevjerili vlastito glasačko tijelo, ljude koji su nas ovdje poslali u ime boljitka države koji nam je obećan kroz provedbu i to žurnu provedbu ovoga zakona od 1.7.godine ove. I zato apsolutno ne postoji niti itko može, niti me itko može uvjeriti u bilo koji razlog, ili bilo kojim razlogom opravdati pomjeranja datuma provedbe ovoga zakona. Mi smo nakon toga doživjeli, to svi znamo, medijski linč. Meni Vijeće ministara, ne i Uprava za indirektno oporezivanje, nego gospodo mi i riječi i slikom bili smo top tema naših medija pun mjesec dana. Vjerujte dobro se sjećam, tada me je bilo stid, jer sam ja osobno odustao od vlastitoga uvjerenja o više stopa u ime hajde ekspertnih skupina specijalnih eksperata koji su nas, nisu nas uvjerili. Ali na kraju krajeva pošteni budimo jesu nas prisilili da pristanemo na nešto što je rečeno da je bolje od onoga našto smo prije toga već bili pristali. I zbog toga ovdje kao čovjek umjesto čekanja odgovora, jer ga više ne trebam na postavljeno zastupničko pitanje uistinu protestiram protiv svega što se dešavalo. Nažalost što se i dalje dešava u ovoj zemlji oko PDV-a. Jer ako je išta moralo profunkcionirati, doslovno moralo. Sjećam se točno do kada su morali biti spremni kadrovi do 1.4., do kada je trebao biti odrađen spisak svih firmi, poduzeća - 1.6., kada se trebalo biti u punom kapacitetu stupanja i provođenja zakona – 15.6., 1.7. samo sve poravnati, odraditi posao i ovu sirotinju i sirotinjsku državu odjednom učiniti bogatom. To je uistinu bio prioritet. I u ime tog prioriteta mi smo pristali na ono na što jesmo. Sakrivali smo se od ljudi jer im nismo znali objasniti. Kako ćemo mu objasniti ako zna da sam tražio jedno, a glasovao za drugo. I zato ja neću sada govoriti kako ću glasati. Hvala bogu, ovo je stanje kako je. Nažalost mi od njega ne možemo pobjeći, samo neka nas je stid i molim da nam se ovo stanje makar u ovakvim pozicijama nikada više ne dogoditi. Hvala ljepo. 25
Zahvaljujem gospodinu Zrni. Ko dalje želi govoriti? Gospodin Đoko Pajić. Đoko izvolite.
Gospodo predsjedavajući, kolege i koleginice delegati, ja ću vrlo kratko. Dosta toga sam mislio reći, ali sve ovo što su rekli gospodin Limov i gospodin Zrno imao sam u vidu da kažem neću se ponavljati, ali zaista hoću da kažem da sam tada kada smo usvajali ovaj zakon nisam glasao za zakon iz ovih razloga o kojima je već bilo riječi. Bilo nam je pritisak strahovit da moramo usvojiti taj zakon sa jedinstvenom stopom, mada sve ovo što je gospodin Zrno i gospodin Limov što su rekli bio sam ubjeđenja da je to rješenje loše tada kada smo usvajali taj zakon i i sada stojim na stanovištu da je bilo loše rješenje i da je zakon morao ići sa diferenciranim stopama, ali eto tada je rečeno mora se usvojiti tada kada je usvojen da bi se počeo primjenjivati od tod datuma 1.7.2005. godine. I pošto i tada nisam glasao za zakon i ovoga puta ću biti uzdržan iz tih razloga i povodom prijedloga za izmjene i dopune ovog zakona.
Zahvaljujem. Ko dalje želi govoriti? Evo nema više prijavljenih. I ja bih samo dvije rečenice rekao. Uglavnom ovo što je govoreno od gospode Zrne, Limova i Pajića, mogu podržati, međutim, ja bih postavio nekoliko vrlo konkretnih pitanja, odnosno predložio da ipak mi što neko, nakon današnjeg usvajanja zakona naravno, da organiziramo raspravu i pozovemo najodgovornije ljude iz Uprave za indirektno oporezivanje i iz Vijeća ministara, odnosno resornog ministarstva da informiraju Parlament, odnosno Dom o tome u kojoj su fazi urađene pripreme i kakav je izgled i plan dinamike tih priprema i je li realno i šta treba uraditi da se ubrzaju da bude stvarno 1.1. naredne godine datum početka primjene PDV-a. Mislim da je to ključno pitanje i da je Parlament potrebno o tome informirati i da onda budemo stvarno kvalitetno iz prve ruke informirani. A ovo sve što je rečeno, budimo realni i tada je bilo upitno da li će biti moguće ili realno planirati 1.7. ove godine da počne ta primjena. Pa smo mi rekli optimistički hajmo staviti pa požuriti ako bude moguće itd. Budimo realni do kraja i otvoreni. Evo ovo je jedno moje razmišljanje stim da bih ja čak ovo svoje razmišljanje evo pretvorio i u zaključak, ukoliko je Dom raspoložen zaključak znači sa ovakvim sadržajem, sa ovakvom porukom. Dakle da ćemo, za ne znam ni ja koje vrijeme, mjesec ili dva dana najdalje zatražiti informaciju od resornog ministarstva, odnosno Vijeća ministara i Uprave za indirektno oporezivanje da nas informiraju u kojoj su fazi sve potrebne pripreme za uvođenje PDV-a sa 1.1. naredne godine. 26 Izvoli gospodine Pamuk.
Ja vas takođe pozdravljam i jasno je da mi se čini da smo i u momentu kada smo govorili o PDV-u sa skepsom primili ovaj datum i ove rokove. Međutim, istina jeste da nas Vijeće ministara uvjeravalo da to ono može, da se to može stići i da je to nekakav imperativ da bismo postigli neki bolji boljitak i da bi ova zemlja krenula nešto brže. Međutim ono što ja želim sad ovdje reći jeste da smo se mi, usvajajući taj zakon dogovorili, odnosno donjeli odluku da Vijeće ministara izađe pred ovu skupštinu sa socijalnim programom kako bi znali kako će se ublažiti loši efiketi po narod, u prvom momentu PDV-a. Taj rok je davno prošao i čini mi se da taj zakon, odnosno taj projekat nije ni dokle, ili ako jeste onda ja ne vjerujem da neko iz od kolega poslanika zna dokle smo došli stim. Ja bih molio da imamo i jedan zaključak kod ovog usvajanja, da Vijeće ministara, obzirom da nije održalo rok kao što do sada od kako radi ovaj parlament u ovom sastavu nije održalo ni jedan rok, ni jedan zadani rok, ni jedan dogovoreni rok, Vijeće ministara nije održalo, bilo bi dobro da nam zbog poštovanja javnosti, prije svega, a onda i poštovanja poslanika i zastupnika, kaže kroz jedan Izvješće šta je na tom planu uradilo, koliko su uradili, dokle su došli i kada možemo očekivati taj projekat, jer normalno je da poslanici i zastupnici, je li, odnosno komuniciraju sa građanima. Vrlo često se nađu u jako delikatnim situacijama kada bi valjalo objasniti građanstvu šta je to učinjeno od onoga što smo mi kao donjeli odluku. Sasvim je jasno da, po meni, narod već na naše odluke gleda sumnjičavo, sa skepsom. Ako te, ako Vijeće ministara koje smo mi postavili, koje smo mi, za koje smo mi dali saglasnost da radi prema ovom domu ne održi ni jdnu odluku, onda jako čudno šta se to može očekivati. Evo dakle, moj prijedlog je da dobijemo Izvješće Vijeća ministara dokle smo došli sa socijalnim programom i kada će definitivno socijalni program izaći pred ovaj parlament i kada će javnost znati kako to Vijeće ministara misli zaštiti ugrožene kategorije. Hvala.
Zahvaljujem gospodinu Pamuku. Gospodin Limov, po drugi put, samo informacija.
Evo više neću po ovoj točci dnevnog reda, ali u namjeri da ovo ipak završimo zaključcima koji bi mogli biti, ili kompatibilni, ili možda čak isti kakvi su i na Zastupničkom domu, a koji otprilike glase na sljedeći način. 1. Obvezuje se Vijeće ministara Bosne i Hercegovine da Domu naroda dostavi plan provedbe Zakona o PDV-u, prvo, dakle konkretan plan i 27 2. Da Vijeće ministara dostavi akcioni plan provedbe socijalnih programa kojima će se umanjiti negativni učinci primjene Zakona o PDV-u na socijalno najugroženije kategorije stanovništva i da ovo oboje odredimo do 1.7., dakle do onog roka kada smo trebali početi. Barem da naprave to pa da možemo na godišnje odmore ići i da možemo svima reći kako smo stvorili pretpostavke da ljudima možemo pogledati u oči.
Zahvaljujem gospodine Limov. Ovo je bilo ono otprilike što je već rečeno. Dakle, bila bi dva zaključka, ako ja mogu ovo sad sublimirati. Prvi zaključak bi odnosio na to da se obvezuje VIjeće ministara i Uprava za indirektno oporezivanje da informiraju Dom o pripremama za uvođenja PDV-a u zakazano vrijeme. Ja mislim da je ovo, u ovome je poanta dakle, dakle bit. Dakle da vidimo dokle primjene došle i da daju svoju procjenu da li se može posao završiti, sve što je potrebno završiti do 1.1. i da može početi primjena 1.1. naredne godine. I ovaj drugi zaključak što je gospodin Mustafa Pamuk predložio, on je već ponovljen ovdje od gospodina Limova. Mislim da možemo ići sa ova dva zaključka. Možemo li na ovaj način, ali najprije o Zakonu naravno. Dobro, ja vidim da je ovo, da nema niko više nešto dodati, odnosno nema potrebe za više rasprave. Ja pozivam da se izjasnimo o Zakonu sukladno članku 100. točka 3., amandmana nema. Izjašnjavamo se o Zakonu po članku 100. točka 2. Poslovnika. Pozivam na izjašnjenje o Zakonu. Možete glasovati. Evo ja sam upozoren iz Stručne službe da ćemo morati ovo glasovanje obaviti ponovo i to na naš stari način, klasičan podizanjem kartona, jer se nešto sa tehnikom, čini mi se da nije u redu, treba izvršiti resetiranje. Ja pozivam da se izjasnimo dakle o Zakono o PDV-u, odnosno izmjene i dopune Zakona o PDV-u. Ko je za? Protiv? Uzdržan? Zahvaljujem. Konstatiram da smo sa 10 glasova za, 1 protiv i 3 uzdržana usvojili izmjene i dopune Zakona o PDV-u. 28 Idemo na zaključke. Čuli smo tekst zaključka, mislim da ih ne treba ponavljati. Dajem na izjašnjenje zaključke. Ko je za rečene zaključke? Ko je za? Oba zaključka. Zahvaljujem i konstatiram da smo jednoglasno sa 14 glasova za usvojili predložene zaključke. Time smo završili sa ovom točkom dnevnog reda. Idemo na sljedeću,a to je Ad.8. Izvješće o poslovanju Ureda za reviziju finansijskog poslovanja institucija Bosne i Hercegovine Dobili ste Izvješće komisije. Zastupnički dom je Izvješće usvojio. Otvaram raspravu o ovoj točki dnevnog reda. Tko želi govoriti? Nema prijavljenih. Zakjučujem raspravu. Pozivam na izjašnjenje o Izvješću. Možemo sada elektronski jel. Tehnika se popravila. Zahvaljujem. Konstatiram da smo sa 13 glasova za, jednoglasno usvojili Izvješće o poslovanju Ureda za reviziju finansijskog poslovanja institucija Bosne i Hercegovine za 2004. godinu. Prelazimo na devetu točku dnevnog reda Ad.9. Izvješće o radu Izbornog povjerenstva Bosne i Hercegovine za 2004. godinu Izvješće ste dobili. Dobili ste Izvješće povjerenstva. Zastupnički dom je izvješće usvojio. Otvaram raspravu o radu Izbornog rasrpavuo ovoj točki. Gospodin Ilija Filipović. Izvolite gospodine Filipoviću.
Dame i gospodo i svi nazočni koji pratite rad današnje sjednice dakle vrlo kratko 2-3 rečenice u ime Ustavno-pravne komisije koja je 12. ovoga mjeseca imala na svom dnevnom redu ovo izvješće o radu Izbornog povjerenstva. Mi smo bez rasprave na Ustavno-pravnoj komisiji, jer se iz određenih razloga nitko nije pojavio iz Izbornog povjerenstva odlučili proslijedi Domu naroda, dakle u daljnju proceduru za raspravljanje i odlučivanje o ovom izvješću, kako ne bi bili kočnicom dakle da se to ubrzo dogodi u oba doma, budući Zastupnički dom raspravljao i prihvatio ovakvo izvješće. Bilo je tu određenih razmišljanja o ovom izvješću, ali smo 29 rekli da nećemo praviti nikakav zaključak, nego ćemo svi koji želimo nešto reći oko toga, budući nismo imali nazočne ljude iz Izbornog povjerenstva, nismo mogli dobiti adekvatne odgovore, znali smo da ćemo imati ovdje osobe iz Izborne komisije, dakle na Domu i moći će se ta pitanja postaviti. Da se ne bi dva puta javljao za riječ, još samo jedna rečenica. Dakle jedno moje osobno stajalište, nije stajalište Komisije, mislim da je ovo izvješće jedno vrlo kvalitetno izvješće. Preporučam da nakon rasprave ovaj dom prihvati ovakvo izvješće Izbornog povjerenstva, jer je iz ovog izvješća koje je napravljeno na jedna pedantan, precizan vrlo opsežan način, dakle o svim aktivnostima o provedbi izbora prošle godine, preko provedbe dakle onih zakona koji su u nadležnosti izbornog povjerenstva, vidi se da je tu jedan ogroman, ogroman rad ove državne dakle institucije. Mislim da smo pročitali ovo izvješće i mislim da ćemo imati svi svoj sud o tome da se u odnosu na preporuke koje su date u ovom izvješću dakle o dvije bitne stvari koje vode računa u narednom razdoblju i to što prije da se dakle osposobni u tom nekakvom tehničkom smislu i da se omogući dakle kadrovska popuna ovog izbornog povjerenstva koji ima izuzetno, izuzetno važnu zadaću u provedbi onih zakona koji su stavljeni u nadležnost. Hvala vam.
Zahvaljujem gospodine Filipoviću. Ko se dalje javlja za riječ? Gospodin Đoko Pajić.
Gospodo predsjedavajući, koleginice i kolege delegati, materijal Izvješće o radu Izborne komisije BiH je urađen smatram dosta kvalitetno sa dosta podataka, ali kod mene je ostalo nekoliko dilema. Ja ne znam predstavnici Izborne komisije BiH sutra. Naravno, pročitao sam ga, ali imao bih nekoliko napomena i nekoliko pitanja i nekoliko prijedloga. Sad vidjećemo koliko mogu u pet minuta sve to da elaboriram. Pa evo u prvom dijelu Izvješćea rečeno je šta je sve Izborna komisija BiH radila u toku priprema izbora, u toku sprovođenja izbora, poslije izbora itd. itd. i rečeno je, naravno u pripremama izbora da je urađeno dosta toga, niz pravilnika, uputstava itd. itd. I na strani 11. ima jedna stavka gdje kaže i pored upoznavanja sa zadacima opštinskih izbornih komisija, prema Izbornom zakonu Bosne i Hercegovine i dalje je prisutno nerazumjevanje o ovlašćenjima i nadležnostima opštinskih izbornih komisija. Ja tvrdim, isto tako da, da li iz nepoznavanja ovlaštenja, ili zloupotrebe ovlaštenja pojedini članovi opštinskih izbornih komisija, se vraćam na moju izbornu jedinicu u Bijeljini da je bilo zloupotrebe ovlaštenja od strane opštinske izborne komisije, konkretno jednog čovjeka koji i sada tvrdim je zloupotrijebio svoja ovlaštenja i svoj položaj i dosta doprinjeo neregularnosti izbora u Izbornoj jedinici Bijeljina 092B čini mi se, ne mogu sada da se sjetim napament koji je broj nosila. 30 Rečeno je da je Izborna komisija uradila niz uputstava i pravilnika o sprovođenju izbora. Recimo u samoj proceduri donešeno je i uputstvo o imenovanju članova biračkih odbora. I u tom uputstvu je regulisano kako se imenuju članovi biračkih odbora. Prethodno ide, naravno onda od ždrijebanja, redosljeda političkih stranaka koje izlaze na izbore za odabir kome, koje biračko mjesto pripada i naravno poslije toga određenim rokovima svi politički subjekti su imali pravo da dostave svoje prijedloge za članove biračkih odbora, njihove zamjenike i naravno rezerve. Ja hoću i ovoga puta da kažem jasno i glasno da je to pravo opštinska izborna komisija zloupotrijebila. Ždrijebanje je prošlo kako je urađeno. Nije bitno, regularno, ali kada smo dostavljali prijedloge za članove biračkih odbora i njihove zamjenike i rezervu kvalitetno smo predlagali, u interesu što efikasnijeg sprovođenja izbora da ti ljudi budu, jer ih mi najbolje poznajemo, da budu što kvalitetniji, da imaju odgovarajuću stručnu spremu, visoku, višu, da imaju iskustva u radu biračkih odbora itd. itd. i naravno predložili smo za koje članove biračkih odbora koji ljudi. Odgovarajući ljudi na ona biračka mjesta koje smo dobili ždrijebom. Međutim, predsjednik, odnosno sekretar te izborne komisije je rekao samo vi imena i prezimena, vi nemate pravo ništa da predlažete. Ja kako vam odrežem, tako će vam biti. I, naravno, iskoristio je to svoje pravo i članove biračkih odbora sa spiska od 150 ljudi, namjerno tvrdim izabrao one najlošije. Izostavio je ljude sa visokom spremom koji imaju iskustvo u radu biračkih odbora itd., postavio po svom nahođenju, kaže nemate pravo žalbe. Žalili smo se. Naravno, žalba je odbijena i mislim da bi uputstvu, to uputstvo o imenovanju članova biračkih odbora trebalo tom pravcu izmijeniti na neki način da nakon izvršnog žrebanja politički subjekti predlože najkvalitetnije ljude u članove biračkih odbora i njihove zamjenike, kako bi ti birački odbori i kompletan birački proces funkcionisao sa voljom, a ne da se ostavlja na volju tih pojedinaca da oni o toj bolji odlučuju kako oni hoće. Druga stvar, ovdje je rečeno da je uloženo nekoliko žalbi, nije nekoliko zahtjeva, koliko žalbi je uloženo na sami izborni proces, odnosno na rezultate izbora, odbijeno je koliko je odbijeno itd., recimo na strani 25. ima pod rednim brojem 44 Srpska radikalna stranka RS Opštinski odbor Bijeljina, odbijen zahtjev za ponovno prebrojavanje glasova. Ja sam opet zbog svega ovoga što sam prethodno govorio, na nekoliko biračkih odbora smo drastično pokradeni. U propisanom roku, po Izbornom zakonu BiH uložio sam prigovor Opštinskoj izbornoj komisiji, koja je, naravno, odbacila prigovor. Po objavljivanju rezultata od strane RS Izborne komisije, u skladu sa članom 5. tačka 30. i 5.31. Izbornog zakona BiH, u propisanom roku, uložili smo žalbu Republičkoj izbornoj komisiji, sa obrazloženjem detaljnim da smo pokradeni da nam je ukraden jedan odbornički mandat. U tom članu 5.30. i 5.31. jasno stoji da politička partija i subjekat nakon objavljivanja rezultata ima pravo žalbe sa zahtjevom za pnovno prebrojavanje glasova, uz prisustvo ovlaštenog predstavnika političke partije, stranke i koalicije, koja smatra da je pokradena. A, ja opet kažem, nelogično je, to smo dostavili da ljudi koji su kandidati, odbornički kandidati bili na određenom biračkom mjestu. Kandidat odbornički glasao je za sebe normalno, glasala je njegova kompletna porodica, glasale komšije i da na tom biračkom mjestu nema ni jednog glasa i, što je najgore, nema nevažećih glasačkih listića. 31 To se dešavalo na nekoliko biračkih mjesta, gdje nismo imali svoje članove biračkih odbora ili gdje smo imali samo za one koje nam je nametnuo taj član opštinske izborne komisije itd. Prema tome, ne mogu ovaj izvještaj ovakav kakav jeste prihvatiti, ali, opet kažem, predlažem da se ovo uputstvo o imenovanju članova biračkih odbora da se detaljno reguliše da političke partije, koalicije i svi oni subjekti koji izlaze na izbore imaju pravo da se njihovo mišljenje, prilikom predlaganja članova biračkih odbora mora uvažavati, u svim onim slučajevima, gdje ti ljudi ispunjavaju uslove, propisane tim uputstvom. Hvala.
Zahvaljujem gospodinu Pajiću. Gospodin Limov.
Za razliku od uvaženog gospodina Đoke Pajića, ja ću glasati za usvajanje ovog izvješća, posebice želim ovu prigodu iskoristiti da upozorim na činjenicu da je samo ovo izvješće došlo kao posljedica utvrđene Izbornim zakonom. I, baš kad je u pitanju Izborni zakon, to je ona obveza, koja je nama bila kad smo primljeni u Vijeće Evrope i kada je dat rok od godinu dana da Izborni zakon usuglasimo, odnosno izmijenimo i u njega ugradimo određene, prije svega konvencije međunarodnog karaktera, koje će omogućiti da imamo Izborni zakon, primjeren državama koje su članice Vijeća Evrope. Znamo koliko je već godina prošlo od tada kad nam je istekao krajnji rok i to svakako govori o našem istinskom kredibilitetu kao kandidata i za neke druge institucije, jer mnogi zaboravljau da naš put u Brisel ide preko i ne zaobilazan je ... Ono što želim posebno reći, jesu prije svega ove preporuke i, praktično, te preporuke, koje su date na kraju ovog izvješća mogle bi biti jedna platforma za djelovanje, ali ono što nedostaje to je da se vidi ko šta treba raditi, jer se bojim ukoliko ostane samo na ovome, ne sumnjam u to da ćemo mi ovo izvješće danas usvojiti, ali ukoliko samo na tome ostane, mislim da nećemo imati koristi. Čini mi se da bi bilo dobro da, naravno, na temelju ovoga ili povodom usvajanja ovog izvješća, utvrdimo i određene obveze i pravce, dalje aktivnosti da vidimo šta ko treba raditi, u smislu određenih izmjena, dopuna, jer iz preporuka je sasvim evidentno da ćemo morati intervenirati Izbornom zakonu i u tom pogledu trebat će nam na odgovarajući način i na vrijeme raditi određene poslove. Sjetimo se lani kako smo ovdje muku mučili, na koji način ćemo osigurati da nacionalne manjine, ipak, budu u BiH kao članice Vijeća Evrope zastupljene u tijelima lokalne vlasti i, kad smo sve odrdili, misleći kako smo, eto, nešto popravili, a znam bilo je u zadnji trenutak, konstatirano je da to što smo radili ne važi, dakle, još četiri godine BiH, u tom segmentu ostaje crna rupa. Opći izbori su naredne godine i mislim da treba ono koliko je danas krenuti sa našom aktivnosti, prije svega u pravcu odgovarajućeg ažuriranja ili da kažem tako, naše aktivnosti, na temelju koje bi došli do istinskih pravih biračkih popisa. Ima nekih podataka koji govore o tome da u odnosu na broj ljudi, koji se nalaze na našem središnjem biračkom popisu, nekih 200 ili ne znam, neki kažu čak i 240 tisuća i 32 odstupanje od onih dokumenata koji su izdati kroz CIPS projekat. CIPS projekat bi trebao završiti na način i u vrijeme kad nam to može omogućiti i poslužiti kao izvanredan osnov da dođemo do pravih spiskova i da sa njima idemo u narednu izbornu aktivnost, dakle, opće izbore, koji su planirani naredne godine. U svakom slučaju, osobno imajući na umu sveukupnu atmosferu oko našeg odnosa spram reformskim procesima, nisam preveliki optimista, da ćemo mi ispuniti sve ono što smo dužni, a u smislu izmjena i dopuna našeg izbornog zakona, kako bi ga uskladili sa standardima, koji neće dovoditi u pitanje našu poziciju u Vijeću Evrope, dakle, nisam preveliki optimista. Volio bih se prevariti, volio bih da narednih mjeseci, kroz jednu intenzivnu aktivnost, odradimo što više posla na tom planu, a ne da mi na Ustavno-pravnoj komisiji, pa čak i na ovom domu utvrđujemo zaključke koji se odnose na izbornu komisiju, a pretpostavljam da članovi Izborne komisije sad ovog trenutka ne bi mogli odgovoriti na pitanje sadržaja tih zaključaka, kojim smo ih mi kao obavezali, jer u stvari smo time oprali sebi savjet i jednostavno skinuli kao teret sa sebe. Mislim da je potrebno napraviti jednu strategiju u ovom pogledu i do kraja ove godine uraditi što više, jer kad krene aktivnost pred naredne izbore, tu, sigurno nećemo biti produktivni i nećemo odgovoriti zadatku, koji je, htjeli ne htjeli pred nama i koji će nam kad tad biti fakturiran, pa čak i ako neke, kako mi volimo reći tehničke zapreke za ulazak ili pristup ka evropskim ili euroatlanskim integracijama kada ih eliminiramo vratit će nam se ovo, ovo je pitanje nezaobilano i mi ćemo sigurno morati u tom pogledu odgovoriti svojoj zadaći, a nisam uvjeren u to da svi ozbiljno promišljamo da je to potrebito i posebno ne vidim da radna tijela su dovoljno kapacitirana da bi mogli na kvalitetan način odgovoriti ovoj zadaći i u tom pogledu je ovo prigoda da pozovemo i ljude iz Izborne komisije, da nam pruže odgovarajuću pomoć i da na određen način zajedničkim naporima u tom legistlativnom, da tako kažem elementu odgovorimo zadaći i ugradimo u naš izborni zakon sve ono što je neophodno, a što će u stvari biti, praktično realizacija ovih preporuka, koje su date na kraju ovog izvješća. Hvala lijepa.
Zahvaljujem gospodinu Limovu. Nema više prijavljenih. Ja bih samo dvjie rečenice. Uz ovo sve što je rečeno,mislim da bi bilo dobro da Izborno povjerenstvo, eventualno nadopuni ili dijelom izmijeni neki od provedbenih propisa, a prije svega mislim na one koji su definirali način izrade biračkih popisa. Jer su evidentno u do sada, ne zna ni ja zadnjih nekoliko izbora ovi popisi bili manjkavi. Ponegdje u nekim mjestima i značajno manjkavi i imamo primjedbe građana, koji se ljute kad se ne nađu. Ne mogu ostvariti svoje biračko pravo i onda jednostavno djeluju na taj način da odvraćaju i druge, osim što oni ne žele glasovati. Mislim da je ovo vrlo bitno i važno i da treba stvarno napraviti u ovom dijelu značne pomake naprijed da se to pojednostavi i da učini se efikasnijim i jednostavnijim evidencija i izrada biračkih popisa, svih onih koji imaju pravo sudjelovati na izborima. Ovo je moje razmišljenje i mami doprinos ovoj raspravi. Ako nema više prijavljenih, ja bih da pristupimo usvajanju ovog, odnosno objašnjenju ovom izvješću i, 33 evo, najavljujem da ćemo imati sada jednu stanku od sat vremena, jer imamo protokolarne obaveze davno prije dogovorene, članovi Kolegija moramo primiti kinesku delegaciju Kineskog parlamenta.
... guverner Narodne banke, možemo li samo pijeći ovo izvješće, jer to je par minuta.
...moramo izjasniti, ali mi trojica zbilja moramo dočekati predstavnike Parlamenta Kine. Nema nikakva smisla to odgađati. Ja vas pozivam da se izjasnimo o ovom izvješću. Možete glasovati. Izvolite. Konstatiram da smo sa 13 glasova za, 1 glas protiv, usvojili Izvješće o radu Izbornog povjerenstva BiH za 2004. godinu. Mi ćemo sada morati zbilja otići na ovu obvezu, a vi ako ste raspoloženi, jes da ima li smisla, da predsjednicu klubova preuzmu ulogu predsjedatelja i da nastavite raditi, jer ovo nisu do kraja... teške točke. O tome se, evo, sami izjasniti, ako ste raspoloženi, mi ćemo 45 minuta, toliko moramo, to je obveza. To ne možemo izbjeći nikako.
Znači, na 10. smo tački dnevnog reda. Razmatranje godišnjeg izvještaja Centralne banke BiH za 2004. pod a) i pod b) finansijskog izvještaja. Dobili ste izvještaj komisije. Zastupnički dom je usvojio oba izvještaja. I, otvaram raspravu o ovoj tačci dnevnog reda i pod a) i pod b). Nema prijavljenih za raspravu. Osjeća li guverner potrebu da nešto povodom ovog kaže? Ja mislim da dok guverner izlazi za govornicu, da bi bilo dobro da javnost ovom prilikom keže nešto oko najava iz Svjetske banke u pogledu Carensiborda. Mislim da je to dobra prilika da se u Domu naroda kaže.
Cijenjeno predsjedništvo, cijenjeni poslanici, prije svega želim da vam se zahvalim na ukazanoj časti da vam se obratim i na ustupku, kako je rekao cijenjeni poslanik, da je to zbog Centralne banke i njene ... ja bih svakako čekao nije problem, ali, eto bolje da ovo završimo. Prije svega, vi ste dobili naš izvještaj i slobodno se može reći da je još jedna uspješna godina iza Centralne banke i u tom izbještaju vidjet ćete da ima nekoliko dijelova gdje se govori o stanju bosanskohercegovačke ekonomije, o aktivnostima Centralne banke, u stanju bankarskog sektora i o finansijskom izvještaju. 34 Kad govorimo o BH ekonomiji može se reći da, je prošla godina bila, da je džidi- pi u BiH porastao za cca 6% i da je inflacija bila na nivou 0,6%, da je Centralna banka radila po principu valutnog odbora, da nije bilo kršenja tog principa, dva makro ekonomska pokazatelja, još uvijek zabrinjavaju da na tom polju nije nešto specijalno učinjeno, a to je ... trgovinski deficit, koji je iznosio negdje 33 – 34% pokrića izvoza uvozom, a, također iznos ili stopa nezaposlenosti, također vrlo visoka i ako se uključi siva ekonomija,ona iznosi negdje oko 18%. Također, taj nivo sive ekonomije, po našim procjenama negdje 35 do 38%, što je, također jedan, rekao bih veliki problem za sve one koji vode ekonomiju tj. za sve nivoe vlasti u BiH. Kad je u pitanju ovaj spoljnotrgovinski deficit i ova polemika sa Svjetskom bankom, mi smo odmah reagovali i mislim da u situaciji kada u istom momentu devizne rezerve rastu, jer mi smo imali u ovom mjesecu najveći nivo deviznih rezervi od osnivanja Centralne banke i one iznose 3 milijarde 523 miliona i povećane su i u ovoj godini za 80 miliona KM. Ne postoji opasnost za stabilnost konvertibilne marke u ovom periodu. Naravno, dugoročno gledano, mi moramo se baviti ovim makroekonomskim pokazateljima, ovo što sam govorio, koji su loši za BiH i sigurno da oni su jedna potencijalna opasnost. Kako se finansira taj ga ... teško je ekonomski i objasniti, kako ovako slabi makroekonomski pokazatelji kad je u pitanju spoljno trgovinski deficit, a da devizne rezerve rastu. Prije svega on se finansira na nekoliko izvora, a to je najvećim dijelom putem BH dijaspore, znači, negdje cca milijardu eura dođe ili formalnim kanalima preko banaka ili neformalnim kanalima ličnim kontaktima naše dijaspore i naših ljudi koji žive u BiH. Zatim, još uvijek je visok stepen ili broj stranaca u našoj zemlji, tako da i oni imaju određenu potrošnju, plaćanju zakupnina, plaćanju troškova za hranu, odjeću itd. Zatim, mi još uvijek imamo jedan nivo prihvatanja kredita i donacija koji je sve manji, zatim imamo jedan dio uticaja sive ekonomije, koja jedini pozitivan ima da ljudi koji su prinuđeni da nađu zaposlenje u nekom neformalnom sektoru, ipak, jedan dio svoje zarade kasnije troše sve to plaćajući režije, ne znam određene obaveze itd. tako da i to ima uticaj na taj iznos. Šta je rješenje. Mislim da mi se slažemo sa Svjetskom bankom u smislu da mi najviše ukazujemo na ove makroekonomske pokazatelje i naše vlasti bi trebale da što prije i što hitnije počnu baviti sa programima zapošljavanja da reforme i ako su počele u sektoru privatizacije, da se završi da se ovaj sektor osposobi i ono što je zdravo, da se otvaraju nova radna mjesta, jer sigurno da to dugoročno ima opasnost. Znači, mi smo dali svoje stajalište da nema opasnosti za Carensibord, dok god devizne rezerve rastu i dok ... Naravno, opet kažem, ne možemo to smatrati kao neki automatizam, nego moramo tražiti rješenja i mislim da Ministarsko vijeće i vlade entiteta prije svega trebaju da se bave ovim podatkom.Znači, da je važno da kažem da mi, također ove godine, u 35 stvari prošle godine ostvarili profit od 30 miliona KM i da smo prvi put ove godine transferisai 30% tog profita, znači 18 miliona i 300 hiljada maraka u institucije države BiH, tj. Ministarstvo trezora i finansija je već dobilo ta sredstva. Finansijski izvještaj revidiran od eksternog revizora ... i dobili smo ocjenu bezrezervi da naše finansijsko izvješće iskazuje jedno fer stanje, jednu poštenu poziciju i primjenjivanje svih međunarodnih standarda. Ja mogu da kažem cijenjenom Domu da prvi kvartal, također, govori da je ovaj trend poslovanja Centralne banke nastavljen i da mi čak imamo i bolje pokazatelje nego što su to bili prošle godine. Ja se nadam da ćete imati prilike i iduće godine da nam govori o nekom profitu i o dijelu koji ćemo transferisati u zajedničke institucije. Hvala još jednom na ovom, na ovoj prilici da vam se obratimo.
... u jednom aktu glasanja da se izjasnimo i o godišnjem i o finansijskom izvještaju. Međutim, pošto mi ovdje možemo biti samo poimenično, ne možemo glasati ovim karticama, pozivam da glasamo dizanjem, pozivam delegate da se izjasne ko je za usvajanje godišnjeg i finansijskog izvještaja Centralne banke za 2004. godinu. Ko je za? Zahvaljujem. Svi prisutni delegati su glasali za izvještaj. Dakle, jednoglasno je usvojen godišnji i finansijski izvještaj Centralne banke BiH za 2004. godinu. Prelazimo na 11. tačku dnevnog reda. Ad.11. Informacija o radu Tužilaštva BiH, unapređenju materijalne organizacijske osposobljenosti osposobljenosti Tužilaštva BiH u 2004. godini i stanju kriminaliteta u BiH u 2004. godini Izvještaj nadlene komisije ste dobili. Zastupnički dom je informaciju porimio k znanju. Otvaram raspravu. Ima li neko? Gospodin Limov.
Ma, uvažavajući okolnosti u kojima ovo radimo, ja ću samo postaviti pitanje ima li neko iz Tužiteljstva ovdje? Možda bi bilo dobro da se obrati sa par uvodnih napomena, pa ćemo vidjeti ima li potrebe za diskusiju.
Zahvaljujem. Dakle, mi ovdje imamo zamjenika tužioca, koliko ja vidim i pozivam zamjenika tužioca, ukoliko osjeća potrebu, evo osnovne naznake o izvještaju da prezentira Domu,mislim da bi bilo korisno. Zamolit ću gospodina da se predstavi radi stenograma, radi zapisnika. 36
Uvaženi poslanici, dame i gospodo, Mi smo pismeno dali izvještaj i dostavljen vam je na upoznavanje, a vjerujte da smo danas od tužioca saznali da mi moramo ići, pošto imate pismeni izvještaj, nadam se da bi se trebali izjasniti. Prema tome, ukoliko bi bilo, eventualnih pitanja na koje bi mogli odgovoriti, bez prisustva glavnog tužioca moguće, pošto je danas prispjela.
Kao što guverner Centralne banke može doći, dobro bi bilo i od tužitelja, svake godine on nađe način da ne dođe.
Ja moram samo napomenuti da je glavni tužilac bio prisutan na nadležnoj komisiji i kad smo razgovarali o ovom izvještaju, zaisa cijelo vrijeme je bio i razgovrali smo i vrlo temeljito o izvještaju razgovrali i bio je prisutan glavni tužilac.
A, sad je trenutno u Južnoafričkoj uniji. Prema tome, nije mogao doći, nije izbjegao.
Ima li još neko da želi? Gospodin Zrno. Hvala. Obzirom da nema prijavljenih za raspravu, ja, dakle, pozivam delegate da se ponovno dizanjem kartona izjasnimo ko je za prizvaćanje informacije, odnosno ovo bi bilo primanje informacije k znanju. Ko je za? Zahvaljujem. Ima li neko suzdržan? Dakle, 1 glasa suzdržan, ostali za. Konstatiram, dakle, da je informacija primljena k znanju i prelazimo na 12. tačku dnevnog reda. Ad.12. a) Inforamcija o svim aktuelnim i budućim misijama pripadnika oružanih snaga BiH, s izvještajem Zajedničke komisijeza odbrambenu i sigurnosnu politiku, i b) Inforamcija o sudjelovanju policijskih službenika u mirovnim misijama, sa izvještajem Zajedničke komisije za odbrambenu i sigurnosnu politiku Zastupnički dom je primio k znanju ove informacije na svojoj 52. sjednici. Želim napomenuti da smo mi razmatranje ove inforamcije imali na dnevnom redu na 38. sjednici Doma naroda, 22. februara, ali je razmatranje odloženo zbog ne prisutnosti predlagatelja. Naravno, prethodno je nadležna Zajednička komisija za odbranu razmatrala ove izvještaje i predlažem da o izvještajima vodimo raspravu na način 37 istovremeno oba izvještaja i pozivam prisutne ima li neko da se prijavljuje za raspravu. Gospodin Pajić.
Pa, da vas ne pozdravljam svaki put kad ustanem. Ja mislim da ima neko iz Ministarstva odbrane ili Predsjedništva? Nema opet niko. Dobro, onda nema smisla da diskutujem. Ja sam već na početku sjednice postavio određeno pitanje.
Zahvaljujem. Gospodin Šiljegović.
Ja osjećam potrebu, na početku sjednice prisustvovao je zamjenik ministra gospodin Enes Bećirbašić, ali, s obzirom da je ove obje informacije su bile na zajedničkoj komisiji oba doma za odbranu i bezbjednost. Mi smo smatrali za potrebnim, danas ja sam obavio konsultaciju sa članovima Kolegija i mi smo dozvolili da gospodin Bećirbašić ode, iz razloga što je sad ovo inforamcija Zajedničke komisije za parlamentarni nadzor. Smatram da je dovoljno, evo ima ovdje članova Komisije, uključujući i mene, da možemo da, jer ovo je sad inforamcija naše parlamentarne komisije.
Zahvaljujem. Drugim riječima, član Kolegija, makar privremeni, dao je saglasnost predstavnicima predlagača da napuste sjedicu i snosi, naravno sve posljedice. Ja pozivam prisutne, obzirom da nema prijavljenih za diskusiju da se ponovo, dakle, u jednom činu i za informaciju o misijama pripadnika oružanih snaga i za informaciju o sudjelovanju policijskih službenika u mirovnim misijama, ponovno izjasnimo podizanjem kartona. Ko je za? Konstatiram da je, da su obje informacije jednoglasno primljene k znanju. Prelazimo na sljedeću tačku dnevnog reda. Ad.13. Davanje saglasnosti za ratificiranje Sporazuma između Vijeća ministara BiH i Vlade Republike Bugarske o ukidanju viza za nositelje diplomatskih i službenih pasoša Izvještaj nadležne komisije ste dobili. Ovaj sporazum je, inače, dugo bio prisutan negdje u Vijeću ministara. Dugo je vremena prošlo dok nije došao na Parlament. Nažalost, nema svoju vrijednost dok se ne ratificira i dok Parlament ne da saglasnost za ratificiranje. Ovo napominjem zbog toga, što su i predstavnici bugarske vlade intervenisali oko toga. Sad smo, dakle, pred tim činom. Dobili ste izvještaj nadležne komisije. Zastupnički dom je dao saglasnost za ratificiranje ove konvencije. Ja otvaram raspravu. Ukoliko neko ima potrebu... nema prijavljenih. 38 Pozivam delegate da se izjasne ko je za davanje saglasnosti za ratificiranje ovog sporazuma? Zahvaljujem. Dakle, delegati su jednoglasno prihvatili odluku o davanju saglasnosti za ratificiranje Sporazuma između Vijeća ministara BiH i Vlade Republike Bugarske o ukidanju viza za nositelje diplomatskih službenih pasoša. Prelazimo na tačku 14. Ad.14. Davanje saglasnosti za ratificiranje sporazuma između Bosne i Hercegovine i Republike Slovenije, o uzajamnoj pomoći o pitanjima carine Ja ovo malo žurim, da bi i ovu zadnju tačku, potvrđivanje ovog kolegija za stalni sastav mogli glasati. Izvještaj nadležne komisije ste dobili. Zastupnički dom je saglasnost dao za ratificiranje ove konvencije. Otvaram raspravu. Nema prijavljenih. Pozivam delgate da se izjasnimo ko je za davanje saglasnosti za ratificiranje ove konvencije. Zahvaljujem. Konstatiram da su delegati jednoglasno dali saglasnost za ratificiranje Sporazuma između BiH i Republike Slovenije o uzajamnoj pomoći o pitanjima carine. Prelazimo na tačku 15. Ad.15. Davanje saglasnosti za ratificiranje Sporazuma o unapređenju i zaštiti investicija između BiH i Kraljevine Danske Izvješće nadležne komisije ste dobili ili izvještaj. Zastupnički dom je dao saglasnost za ratificiraje ove konvencije. Otvaram raspravu. Zahvaljujem. Nema porijavljenih. Pozivam delegate da se izjasne ko je za davanje saglasnosti za ratificiranje ovog sporazuma? Zahvaljujem. Delegati su jednoglasno izglasali saglasnost za ratificiranje Sporazuma o unapređenju i zaštiti investicija između BiH i Kraljevine Danske. Prelazimo na tačku 16. Ad.16. Davanje saglasnosti za ratificiranje VI-tog amandmana na Ugovor o finansijskoj pomoći između Bosne i Hercegovine i SAD za općinsku infrastrukturu i usluge Izvještaj nadležne komisije ste dobili. Zastupnički dom je dao saglasnost za ratificiranje ovog sporazuma. Otvaram raspravu. Nema prijavljenih za raspravu. Pozivam delegate da se izjasnimo ko je za davanje saglasnosti? Zahvaljujem. Prisutni delegati su jednoglasno izglasali saglasnost za ratificiranje VI-tog amandmana na Ugovor o finansijskoj pomoći između BiH i SAD. 39 Ad.17. Davanje saglasnosti za ratificiranje Sporazuma između Bosne i Hercegovine i Republike Hrvatske o pograničnom prometu i saradnji Izvještaj nadležne komisije ste dobili. Zastupnički dom je, također izglasao saglasnost za ratificiranje ove konvencije. Otvaram raspravu. Nema prijavljenih. Pozivam delegate da se izjasnimo ko je za? Zahvaljujem. Prisutni delegati su jednoglasno dali saglasnost za ratificiranje Sporazuma između Bosne i Hercegovine i Republike Hrvatske o pograničnom prometu i saradnji. Prelazimo na tačku 18. Ad.18. Davanje saglasnosti za ratificiranje Sporazuma između Vijeća ministara Bosne i Hercegovine i Vlade Republike Hrvatske o uzajamnom ukidanju viza Izvještaj nadležne komisije ste dobili. Predstavnički dom je usvojio saglasnost za ratificiranje ovog sporazuma. Otvaram raspravu. Zahvaljujem. Nema prijavljenih. Pozivam delegate da se izjasnimo ko je za davanje saglasnosti? Konstatiram da su delegati jednoglasno izglasali davanje saglasnosti za ratificiranje Sporazuma između Vijeća ministara Bosne i Hercegovine i Vlade Republike Hrvatske o uzajamnom ukidanju viza. Mi smo tad, time iscrpili ono što je bilo na dnevnom redu. Sjednica je završena u 17,00 sati.